สวัสดีครับผมอายุ16พ่อให้กินยาเขียวแล้วเอาเครื่องเทศมาต้มแล้วล้างตัวอ้ะครับผมกินยาเขียวได้2วันตุ่มขึ้นเยอะมากครับขึ้นทั้งตัวเลยก็ได้ครับผมสามารถเลิกกินยาเขียวแล้วหายาแก้เชื้อไวรัสทานได้ป้ะคร้บ
สวัสดีค่ะ อาการของโรคอีสุกอีใสจะเริ่มด้วย มีไข้รู้สึกครั่นเนื้อครั่นตัว อ่อนเพลีย ปวดศีรษะ เจ็บคอ เบื่ออาหาร อาการเป็นอยู่ 1-2 วัน หลังจากนั้นจะเกิดผื่นเป็นจุดแดง ๆ ตามร่างกาย ทั้งใบหน้า หน้าอก หลัง ปาก เปลือกตา อวัยวะเพศ ผื่นแดงเหล่านี้จะเริ่มกลายเป็นตุ่มพองขนาดเล็ก มีน้ำใส ๆ ภายในตุ่ม มักมีอาการคัน หลังจากนั้นจะตกสะเก็ด แล้วค่อยๆ ลอกจางหายภายในเวลาประมาณ 2 สัปดาห์ โดยไม่ได้ทำให้เกิดแผลเป็นในเด็กเล็ก ส่วนใหญ่มักมีไม่อาการรุนแรงและไม่ค่อยเกิดภาวะแทรกซ้อน แต่ในวัยรุ่น ผู้ใหญ่ และผู้ที่มีภูมิต้านมานโรคต่ำ อาจเกิดภาวะแทรกซ้อนได้ เช่น ตุ่มน้ำใสติดเชื้อแบคทีเรียแทรกซ้อนจนเป็นตุ่มหนองหรือกลายเป็นฝี เป็นปอดบวมเยื่อหุ้มสมองอักเสบ กล้ามเนื้อหัวใจอักเสบ สมองอักเสบ ซึ่งอาจรุนแรงจนเสียชีวิตได้สำหรับการดูแลด้วยตนเอง ได้แก่ หารดื่มน้ำมากๆ หากมีไข้แนะนำให้ทานยาพาราเซตามอล ไม่ควรใช้ยาแอสไพริน หากมีอาการคันมากแนะนำให้ใช้ทานยาแก้แพ้ เช่น chlorpheniramine หรือใช้ยาทาภายนอกอย่างคาลาไมน์โลชั่นและหากอายุ 16 ปี แล้ว แนะนำให้ทานยาต้านเชื้อไวรัสเพื่อป้องกันความรุนแรงและภาวะแทรกซ้อนของโรค อีกทั้งจะช่วยลดระยะเวลาการป่วยเป็นโรคด้วย ยาที่ใช้ ได้แก่acyclovir, valacyclovir, famciclovirส่วนยาเขียว เป็นยาแผนไทย มีสรรพบรรเทาอาการไข้ แก้ร้อนใน ลดอาการกระหายน้ำ และใช้บรรเทาอาการไข้ออกผื่นๆต่างๆ เช่น หัด อีสุกอีใสส่วนใหญ่ไม่แนะนำให้ใช้เกิน 3 วัน และห้ามใช้ในกรณีสงสัยว่าอาจเป็นไข้เลือดออก หรือมีโรคการแข็งตัวของเลือดผิดปกติ และผู้ที่มีประวัติแพ้ละอองเกสรดอกไม้ส่วนเครื่องเทศที่นำมาล้างตัวนั้น ควรทำเครื่องเทศให้สะอาดก่อนใช้ เพื่อป้องกันการติดเชื้อแบคทีเรียแทรกซ้อน ซึ่งจะทำให้กลายเป็นตุ่มอีสุกอีใสกลายหนองได้ และอาจทำให้เกิดแผลเป็นตามมา หากทาแล้วมีอาการคันมากขึ้น ผิวแดงแสบ แนะนำควรหยุดใช้ค่ะ